2018 m. spalio 24 d. Bendrojo Teismo sprendimas byloje Epsilon International / Komisija
(Byla T-477/16)1
(Arbitražinė išlyga – Sutartys, sudarytos vykdant Septintąją pamatinę mokslinių tyrimų, technologijų plėtros ir demonstravimo veiklos programą (2007–2013) – Suinteresuotumas pareikšti ieškinį – Reikalavimus atitinkančios išlaidos – Mokėjimo sustabdymas – Prašymas panaikinti – Sprendimas įtraukti ieškovę į Ankstyvojo nustatymo ir draudimo dalyvauti procedūroje sistemos (EDES) centrinę duomenų bazę – Aktas, dėl kurio negalima pareikšti ieškinio– Nepriimtinumas)
Proceso kalba: anglų
Šalys
Ieškovė: Epsilon International SA (Amarusijas, Graikija), atstovaujama advokatų D. Bogaert ir A. Guillerme
Atsakovė: Europos Komisija, atstovaujama J. Estrada de Solà, A Katsimerou ir A. Kyratsou
Dalykas
Viena vertus, SESV 272 straipsniu grindžiamas prašymas konstatuoti, kad, pirma, Komisijos išmokėtos sumos pagal subsidijų sutartis Briseide, i-SCOPE ir Smart-Islands yra reikalavimus atitinkančios išlaidos, antra, kad Komisijos sprendimai sustabdyti mokėjimus projektams i-Locate, eENV-Plus, GeoSmartCity ir c-Space neturi pagrindo ir, trečia, kad neteisėtu Komisijos elgesiu ieškovei buvo padaryta žala ir, kita vertus, pirma, SESV 263 straipsniu grindžiamas prašymas panaikinti 2016 m. birželio 17 d. Komisijos sprendimą Ares(2016) 2835215, kuriuo Epsilon įrašyta į Ankstyvojo nustatymo ir draudimo dalyvauti procedūroje sistemos (EDES) duomenų bazę ir, antra, SESV 268 straipsniu grindžiamas prašymas atlyginti žalą, kurią ieškovė tariamai patyrė dėl šio akto.
Rezoliucinė dalis
1.    Atmesti ieškinį.
2.    Priteisti iš Epsilon International SA bylinėjimosi išlaidas.
____________
1 OL C 402, 2016 10 31.